stanford-oval/wikipedia huggingface dataset:
סרחיו גויקוצ'אה
קריירת משחק > נבחרת ארגנטינה

גויקוצ'אה זומן לסגל נבחרת ארגנטינה לקראת טורניר קופה אמריקה ב-1987, על ידי המאמן קרלוס בילארדו, שם שימש כשוער מחליף ללואיס איסלאס, ולא זכה לדקות. את הופעת הבכורה שלו רשם גויקוצ'אה במשחק ידידות באותה שנה. לאחר שעבר לליגת העל הקולומביאנית על מנת לקבל דקות משחק, הוא נבחר על ידי בילארדו לשמש שוער שלישי בסגל ארגנטינה למונדיאל 1990.
עוד בטרם החל הטורניר, פרש איסלאס מהנבחרת כמחאה על החלטתו של בילארדו להציבו כשוער שני לנרי פומפידו, וכך התקדם גויקוצ'אה להיות השוער השני של ארגנטינה לטורניר אחרי פומפידו, כפי ששימש במשך מספר שנים בריבר פלייט. כבר במשחק הפתיחה של הטורניר הפסידה ארגנטינה לקמרון משגיאה של פומפידו. כבר בדקה ה-11 של המשחק השני של ארגנטינה, מול ברית המועצות, נפצע פומפידו בצורה קשה לאחר ששבר את רגלו בהתנגשות עם שחקן נבחרתו, חוליו אולרטיקואצ'אה. גויקוצ'אה הוזעק מהספסל להופעה שנייה בסך הכל בנבחרת, והופעה רשמית ראשונה. גויקוצ'אה שמר על רשת נקייה בדרך לניצחון 2-0, והיה גם מהמצטיינים במשחק השלישי בו סיימה ארגנטינה בשוויון 1-1 עם רומניה. בשלב שמינית הגמר הדיחה ארגנטינה את יריבתה הגדולה ברזיל עם ניצחון 0–1, לאחר שגויקוצ'אה רשם סדרה של הצלות מרשימות במשחק.
שלבי רבע וחצי הגמר היו השלבים שהוכיחו את יכולתו של גויקוצ'אה בהדיפת פנדלים. במפגש רבע הגמר הגיעו ארגנטינה ויוגוסלביה לדו-קרב פנדלים. לאחר שיוגוסלביה החמיצה ראשונה (בעיטה למשקוף), הבקיעו שתי הנבחרות את הפנדלים הבאים שלהן. אמנם אז רשמה ארגנטינה שתי החמצות רצופות, מרגליהם של דייגו מראדונה ופדרו טרוגליו. ליוגוסלביה נותרו שתי בעיטות, וארגנטינה הייתה חייבת החמצה יוגוסלבית אחת לפחות. גויקוצ'אה הדף את שתי הבעיטות, וארגנטינה המשיכה לחצי הגמר.
בשלב חצי הגמר פגשה ארגנטינה את איטליה המארחת. גויקוצ'אה שוב הפגין יכולת מצוינת בדו-קרב הפנדלים, אליו הגיעו הנבחרות לאחר שוויון 1-1, כשהדף את שתי הבעיטות האחרונות של האיטלקים, מרלגיהם של רוברטו דונאדוני ואלדו סרנה, וסידר לנבחרתו ניצחון. במשחק הגמר הפגין גויקוצ'אה יכולת משכנעת אך נכנע לכדור עונשין מרגליו של אנדראס ברמה בדקה ה-85. גויקוצ'אה זינק לפינה הנכונה, אך הכדור היה חזק מדי והכניע אותו, וארגנטינה נוצחה בתוצאה 0–1. על הופעתו המרשימה בשער הנבחרת, זכה גויקוצ'אה בתואר השוער המצטיין, ונכלל בנבחרת הטורניר. הופעתו בשער הנבחרת הייתה הגורם המכריע בבחירתו לכדורגלן השנה בארגנטינה לשנת 1990.
במרוצת שלוש השנים הבאות זכה גויקוצ'אה עם ארגנטינה בשלושה תארים. הרצף התחיל בקופה אמריקה 1991, המשיך בזכייה בגביע המלך פהד 1992 (השם הקודם של גביע הקונפדרציות), והסתיים בזכייה בקופה אמריקה 1993 בו הצטיין גויקוצ'אה, לאחר שהדף פנדל אחד בדו-קרב מול ברזיל ברבע הגמר, ופנדל אחד מול קולומביה בחצי הגמר, בדרך לזכייה. גויקוצ'אה נבחר לשחקן המצטיין של הטורניר. בנוסף לתארים אלו זכה גויקוצ'אה עם הנבחרת גם בגביע קירין ב-1992, ובגביע ארטמיו פרנקי ב-1993.
לאחר שהנבחרת גילתה יכולת לא יציבה במשחקי מוקדמות מונדיאל 1994, כמו בתבוסה 0–5 לקולומביה, החליט המאמן אלפיו באסילה כי גויקוצ'אה לא יהיה השוער הראשון במהלך טורניר מונדיאל 1994. הוא זומן לסגל, אך שימש שוער שני לאיסלאס במהלך כל הטורניר.
בשבע שנותיו בשער ארגנטינה, רשם גויקוצ'אה 44 הופעות, בהן ספג 39 שערים בלבד.
תארים

ריבר פלייט
גביע ליברטדורס: 1986
אליפות ארגנטינה (2): 1985/1986, 1993 (אפרטורה)
הגביע הביניבשתי: 1986
גביע אינטראמריקנה: 1987
מיונאריוס
אליפות קולומביה: 1988
אולימפיה
אליפות פרגוואי: 1993
נבחרת ארגנטינה
גביע העולם: 1990 (מקום שני)
קופה אמריקה (2): 1991, 1993
גביע הקונפדרציות: 1992
הפיינליסימה: 1993
גביע קירין: 1992
נבחרת הטורניר של מונדיאל 1990
כדורגלן השנה בארגנטינה: 1990
השחקן המצטיין בקופה אמריקה: 1993
סטטיסטיקות > נבחרת לאומית

| נבחרת ארגנטינה> שנה | נבחרת ארגנטינה> הופעות | נבחרת ארגנטינה> שערים |
| --- | --- | --- |
| 1987 | 1 | 0 |
1988: 0
1989: 0
| 1990 | 7 | 0 |
| 1991 | 13 | 0 |
| 1992 | 4 | 0 |
| 1993 | 16 | 0 |
| 1994 | 3 | 0 |
| סה"כ | 44 | 0 |
ערוץ ההומור

| --- | --- |

סמליל "ערוץ ההומור"
 פרטי הערוץ
 מדינה:  ישראל ישראל
 קטגוריה:  בידור
 תאריך השקה:  10 בפברואר 2019
 בעלות:  שידורי קשת בע"מ
 שפה:  עברית
 שיטת שידור:  HDTV
 זמינות
 חבילה:  HOT NEXT TV yes STING+ פרטנר TV סלקום tv
 HOT:  אפיק 22
 yes:  אפיק 22
 סלקום TV:  אפיק 7
 פרטנר tv:  אפיק 8
ערוץ ההומור הוא ערוץ טלוויזיה ישראלי בתשלום בבעלות שידורי קשת שעלה לשידור ב-2019, המשדר בעיקר שידורים חוזרים של תוכניות בידור וסדרות קומיות, כשרובן הן תוכני עבר שהופקו על ידי "קשת" (ושודרו במקור בערוץ 2 או בקשת 12), על ידי רשת 13, ועל ידי ערוץ 10 וכן קטעי סטנדאפ של סטנדאפיסטים ישראלים.
מדי סוף שבוע בוחר הערוץ קומיקאי אחד, שתשתתף באופן קבוע בתוכנית המשודרת בערוץ, וכל סוף השבוע מתרכז בתוכניות בהשתתפותו.
הערוץ ניתן לרכישה כערוץ פרימיום ב-HOT, NEXT TV, yes, STING+, פרטנר TV, וסלקום tv. ב-2020 החל לשדר גם ב-STING+. החל מ-15 ביולי 2024 הערוץ משודר באפיק 8 בפרטנר TV. החל מ-1 בספטמבר 2024 משודר גם ללקוחות סלקום tv באפיק 7.
בין התוכניות המשודרות בערוץ

רמזור
צומת מילר
סברי מרנן
הפרלמנט
ארץ נהדרת (עונות 11-15 בלבד נכון לעת עתה)
מהדורה מוגבלת (פרקים נבחרים מעונה 5 בלבד נכון לעת עתה)
אל תשאל (בהנחיית שי שטרן)
70 מיליון סיבות לעושר
החמישייה הקאמרית
לה פמיליה
במדינת היהודים
להיות איתה
הפוך
שחקן זר
מסודרים
פולישוק
עם סגולה
איזה צחוק
עבודה ערבית
שוטטות
אחד העם 1
אחד העם 101
חברות
ישראל
החיים זה לא הכל
נבסו
חיים שלי
נפלת חזק
שנות ה-80
שנות ה-90
שמש
השוטר הטוב
בנות הזהב
ראו גם

שידורי קשת
רשת 13
ערוץ טדי
ערוץ ביפ
הערות שוליים

↑  הסבר על הערוץ באתר HOT
↑  הסבר על הערוץ באתר yes
| שידורי קשת |
| --- | --- | --- |
| ערוצי טלוויזיה | קשת 12 • ערוץ ההומור • בעבר: ערוץ 24 • ביפ • ערוץ האח הגדול • ערוץ 2025 |  |
| אתרי אינטרנט | מאקו • N12 (החדשות 12) • בעבר: MOOMA‏ |  |
| אפליקציות | V1 |  |
| בין-לאומי | קשת אינטרנשיונל |  |
רד דיר

| --- | --- |
דגל רד דירדגל רד דיר

 מדינה:  קנדה קנדה
 טריטוריה:  אלברטה אלברטה
 רשות מחוקקת:  Red Deer City Council 
 שפה רשמית:  אנגלית
 תאריך ייסוד:  1882 
 על שם:  Red Deer River 
 שטח:  104.29 קמ"ר
 גובה:  855 מטרים
 אוכלוסייה:  ‏
  ‑ בעיר:  100,844 (2021)
  ‑ צפיפות:  966.5 נפש לקמ"ר (2021)
 קואורדינטות:  52°16′05″N 113°48′40″W﻿ / ﻿52.268055555556°N 113.81111111111°W﻿ / 52.268055555556; -113.81111111111 
 אזור זמן:  UTC-7
 reddeer.ca
  מפת מיקום  מפה מפורטת   (למפת קנדה מוגדלת) אוטווה ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רד דיר(למפת קנדה רגילה) אוטווה ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רד דיר(למפת אלברטה רגילה) אדמונטון קלגרי לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתרד דיר(למפת אלברטה מוגדלת) אדמונטון קלגרי לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתרד דיר  he tabBackground:;tabBorder:#aaa;defaultTab:0;
 
רד דיר (באנגלית: Red Deer) היא עיר במרכז אלברטה, קנדה. היא נמצאת במרכזה של רצועת היישובים המרכזית של אלברטה, המכונה "פרוזדור קלגרי-אדמונטון", ומוקפת במחוז רד דיר. זו העיר השלישית המיושבת ביותר בפרובינציית אלברטה, לאחר קלגרי ואדמונטון. העיר ממוקמת באזור פארק אספן, אזור חקלאי העשיר גם בנפט. האזור הסובב אותה הוא אזור מרכזי להפקת נפט. לפי מפקד האוכלוסין המוניציפלי משנת 2021, אוכלוסיית העיר רד דיר מנתה 100,844 אנשים. מחוז רד דיר מונה כ 120,000 אנשים.
הערות שוליים

1 2  Paul Cowley, Red Deer Alberta’s third largest city: StatsCan 2021 census, Red Deer Advocate, ‏9 בפברואר 2022
↑  Demographics | Red Deer County EDC, AB, www.investrdcounty.ca
| --- | --- |
בקרת זהויות :  NLI: 987007550295005171  GND: 10108258-7  LCCN: n81018530  MusicBrainz: 9d01feda-18b1-4216-a172-8cd46878b519  VIAF: 147667591   WorldCat (עם VIAF): 147667591 
ערך זה הוא קצרמרבנושא יישובים בקנדה. אתם מוזמנים לתרום לוויקיפדיה ו.
פביאן טרווינג

| --- | --- |
אין תמונה חופשית
 לידה:  1968 (בת 56 בערך) 
 מדינה:  בלגיה 
 
פביאן טרווינג (Fabienne Terwinghe; נולדה ב-1968) היא דוגמנית בלגית.
ביוגרפיה

טרווינג גילתה עניין בדוגמנות עוד בנעוריה וסיפרה את שיערה לקצר על מנת להקנות לעצמה מראה ייחודי.
היא צעדה במסלולי תצוגות אופנה של מעצבים רבים, ובהם ראלף לורן ומקס מארה, והופיעה בפרסומים של ארמני וכריסטיאן דיור.
היא שימשה כדוגמנית הבית של חברת הקוסמטיקה רבלון ואחד הצילומים הידועים שלה היה בפרסום של רבלון לצד מיכאלה ברקו ושתי דוגמניות נוספות.
היא דגמנה לחברות הלנה רובינשטיין וויקטוריה סיקרט והופיעה בגרסאות האמריקאיות והאיטלקיות של מגזין אל, במהדורה האיטלקית של מגזין מארי קלייר ובמהדורה הספרדית של מגזין ווג.
ב-1989 היא הופיעה בווידאו קליפ של להקת ניו אורדר לשיר Round & Round. ב-1994 היא הופיעה בעירום במהלך פרסום נגד תעשיית הפרוות של ארגון אנשים למען יחס מוסרי לבעלי חיים. היא הצהירה שבמהלך הקריירה שלה סירבה לדגמן בגדים עם פרווה.
NSU / פיאט וינסברג 500

| --- | --- |

NSU/Fiat Weinsberg 500, שנת 1960
 מאפיינים כלליים
 נקרא גם:  Neckar Weinsberg 500 (משנת 1960)
 יצרן:  NSU-Fiat (אנ') בשיתוף Karosseriewerke Weinsberg (אנ') בבעלות פיאט
 שנות ייצור:  1963–1959
 יחידות שיוצרו:  6,190
 הרכבה:  גרמניה גרמניה
 חברת אם:  רישיון פיאט
 אורך:  3,085 מ"מ
 רוחב:  1,350 מ"מ
 גובה:  1,310 מ"מ
 משקל:  525-485 ק"ג (ריק), 750 ק"ג (ברוטו)
 בסיס גלגלים:  1,840 מ"מ
 מפרט טכני
 מנוע:  2 צילינדרים, 2 שסתומים לצילינדר, 479 סמ"ק המפיק 15.2 כ"ס ב-4,000 סל"ד, יחס דחיסה 7.0:1
 הילוכים:  תמסורת ידנית - 4 מהירויות + הילוך אחורי
 מהירות מרבית:  95 קמ"ש
 קשר:  פיאט 500
NSU / פיאט וינסברג 500 (בגרמנית: NSU/Fiat Weinsberg 500, קרוי גם: Neckar Weinsberg 500 (משנת 1960) היא מכונית מיני מתוצרת יצרנית הרכב הגרמנית "NSU-Fiat" (אנ') בשיתוף Karosseriewerke Weinsberg (אנ'). שיוצרה ברישיון פיאט בין השנים 1963–1959 ב-גרמניה.
ממאפייני "NSU / פיאט וינסברג 500"

יוצרו 6,190 יחידות
תצורות: 2 דלתות סדאן, 2 דלתות קופה
4 מושבים (בדגם קופה 2 מושבים אחוריים לילדים עד גיל 7)
שלדה: שפופרת גוף עשוי פלדה
מנוע אחורי-אורכי 2 צילינדרים, מנוע בנזין מקורר אוויר
סוג הנעה: הנעה אחורית
מאייד: 1 מתוצרת "Weber" סוג 1 Weber IMB carburettor
בלמים: הידראוליים
מתלים: מתלה קדמי: קפיץ עלים, מתלה אחורי: סליל
קיבולת מכל דלק: 21 ליטר
מערכת חשמל: 12 וולט
תאוצה בין 80-0 היא 37 שניות
יחס כוח / משקל: 31.36 כ"ס ל-1,000 ק"ג
מחיר היחידה בשנת 1959 עמד על 3,840 מארק גרמני (דגם בסיסי סדאן, בגרמניה)
מחיר היחידה בשנת 1962 עמד על 3,620 מארק גרמני (דגם בסיסי סדאן, בגרמניה)
מפעל הייצור בעיר היילברון נרכש על ידי "פיאט" מחברת NSU בשנת 1929
גלריה

דגם "NSU / פיאט וינסברג 500" - קופה
דגמי "NSU / פיאט וינסברג 500" - קופה
דגם "NSU / פיאט וינסברג 500" - קופה
דגם "NSU / פיאט וינסברג 500"
דגם "NSU / פיאט וינסברג 500"
דגם "NSU / פיאט וינסברג 500" - קופה
ראו גם

פיאט
פוך 500
הערות שוליים

↑  דגם "NSU / פיאט וינסברג 500", שנת 1960 - מפרט carfolio.com/nsu-fiat-weinsberg-500
↑  דגם  "NSU / פיאט וינסברג 500" לימוזין microcarmuseum.com/tour/weinsberg
↑  דגמי "NSU / פיאט וינסברג 500" pinterest.com/MicrocarSource/nsufiat-weinsberg-500-limousette
↑  דגם "NSU / פיאט וינסברג 500" rmsothebys.com/en/auctions/bw13/the-bruce-weiner-microcar-museum/lots/r144-1960-fiat-weinsberg-500-limousette
↑  מפעל Neckar Automobilwerke AG 1929 webopac.hwwa.de/PresseMappe20E
מיסטיק

| --- | --- |

מיסטיק, כפי שהופיעה על עטיפה אלטרנטיבית לחוברת X-Men Vol.5 #4 מינואר 2020, אמנות מאת שאנון מאייר.
 סוג:  נבל-על
 הוצאה לאור:  מארוול קומיקס
 הופעה ראשונה:  Ms. Marvel #16 (אפריל 1978)
 יוצרים:  כריס קלרמונט ודייב קוקראם
 גילום הדמות:  רבקה רומיין (גרסה מבוגרת; "אקס-מן", "אקס-מן 2", "אקס-מן 3: המפלט האחרון") ג'ניפר לורנס (גרסה צעירה; "אקס-מן: ההתחלה", "אקס-מן: העתיד שהיה", "אקס-מן: אפוקליפסה", "אקס-מן: הפניקס האפלה")
 מידע
 שם אמיתי:  רייבן דארקהולם
 כינויים:  רייבן וגנר, קלריס קנר, התחזות לג'ין גריי, צ'ארלס אקסבייר, וולברין, קרול דנברס, סורג', פסיילוק, רוג, דאזלר, ליידי דת'סטרייק, מיסטר סיניסטר, אפוקליפס, אלקטרה, סייברטות', ולרי קופר ורבים אחרים.
 סטטוס:  פעיל
 מקצוע:  שחקן, דוגמן, עיתונאי, נבל-על, טרוריסט, חוקר פרטי, שכיר חרב, גיבור-על
 כוחות:  שינוי צורה, ריפוי עצמי, כוח, מהירות, סיבולת, עמידות, גמישות, זריזות ורפלקסים משופרים, הזדקנות מואטת
 חברה בקבוצה:  המועצה השקטה של קרקואה
 חברה לשעבר בקבוצה:  אקס-מן, מועדון הלפייר, נשק אקס-פורס, האקס-מן של מגנטו, וולברינים (מנהיגה), אחוות המוטאנטים, היד, האוונג'רס המדהימים, אקס-מן האפלים, המשוטטים, כוח החירות, אקס פקטור, חיל אקס, DARPA, לכאורה המוסד (כעמיחי בנבנישתי)
 אזרחות:  ארצות הברית 
 דמויות קשורות
 משפחה:  כריסטיאן וגנר (בעל ראשון, מת) ראלף בריקמן (בעל שני) איירין אדלר (שותפה לחיים, מתה) גלוריה בריקמן (בת מאומצת) גריידון קריד (בן, מת) קורט וגנר (בן) אנה מארי לבו (בת מאומצת) טליה וגנר (נכדה מיקום חלופי)
 אויבים:  רוג, אקסקליבר, אקס-מן, גברת מארוול, נייטקרולר, Bolivar Trask 
 
מיסטיק (באנגלית: Mystique) היא דמות בדיונית של נבלת-על מוטאנטית שמופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת Ms. Marvel #16 מאפריל 1978 ונוצרה על ידי הכותב כריס קלרמונט והמאייר דייב קוקראם.
מיסטיק הוא כינויה של רייבן דארקהולם, מוטאנטית המסוגלת לשנות את צורתה לכל דמות אשר תחפוץ. זוהתה מספר פעמים כסגניתו של מגנטו. אף על פי כן, היא סייעה לאקס-מן מספר פעמים, ואף הצטרפה לקבוצה.
דמותה של מיסטיק מדורגת במקום ה-18 ברשימת מאה נבלי-העל הגדולים של כל הזמנים, לפי אתר IGN. את דמותה המבוגרת של מיסטיק גילמה השחקנית רבקה רומיין בסרטי הלייב אקשן "אקס-מן", בעוד את דמותה הצעירה גילמה השחקנית ג'ניפר לורנס בסרטים "אקס-מן: ההתחלה", "אקס-מן: העתיד שהיה", "אקס-מן: אפוקליפסה" ו"אקס-מן: הפניקס האפלה".
ביוגרפיה בדיונית > מקור, 1921

כמעט דבר אינו ידוע על חייה הקודמים של רייבן דארקהולם, וזאת כי יכלה להעלים את סימני הזדקנותה באמצעות שינוי צורה. רייבן עצמה חשפה כי כוחותיה התגלו לראשונה בגיל 12, וכי נולדה בחודש ספטמבר. בשנת 1921, היא נתפסה במדבר סונורה, והובאה לפני כיתת יורים באמונה כי היא מכשפה לאור צבע-עורה הכחול. היא הבחינה באדם נוסף לידה, אשר טען כי הוא גנב סוסים, והשתחררה בדיוק כאשר הכיתה החלה בהוצאה להורג. בראותה כי האדם שלידה שרד, רייבן הציעה לאדם - אשר חשף עצמו כלוגאן - לבוא עמה לקנזס סיטי. הוא הצטרף לצוותה המיוחד של דארקהולם, אשר רצו בו בידיעה שכוחותיו יועילו להם בשוד בנק. לאחר שרייבן שכנעה את לוגאן להתחבר אליהם (סירובו נבע ממותם של הוריו, חברתו וסילבר פוקס בין היתר), לוגאן בגד בהם. בתורה, רייבן נטשה את צוותה למותם, וברחה עם הכסף הגנוב. בהמשך, רייבן ולוגאן נפגשו ברכבת, שם לאחר שיחה, רייבן זרקה את לוגאן מהרכבת.
ביוגרפיה בדיונית > דסטיני, סייברטות' ונייטקרולר

בשלב מסוים בתחילת המאה ה-20, רייבן נפגשה לראשונה עם איירין אדלר, מוטאנטית בעל כוחות ראיית העתיד הידועה בשם דסטיני. רייבן ואדלר נסעו למספר מקומות, ונתקלו בשאדוקאט ורייצ'ל סאמרס כאשר אלו האחרונות נסעו בזמן למניעת מזימה של ברון סטרוקר וניקולס גייסט מהמפלגה הנאצית ובעל בריתם, אמאל פארוק. השלושה קשרו קשר להחלפת המלוכה הבריטית במפלגה הפשיסטית הבריטית של אוסוואלד מוסלי, באמונה כי הם יהיו בעלי ברית טובים לנאצים. רייבן ואדלר סייעו לנוסעות בזמן וללוגאן למנוע זאת, ובמהלך המשימה, רייבן הציעה להרוג מנהיגים בולטים במפלגה הנאצית, ביניהם אדולף היטלר בשלב מסוים, רייבן ואדלר ניתקו קשר ביניהן.
רייבן נפגשה עם ויקטור קריד, הידוע גם כסייברטות'. רייבן השתמשה בזהות הסוכנת החשאית הגרמנית לני זאובר, ולאחר הרפתקה ביחד, רייבן עזבה את קריד. אף על פי כן, רייבן נכנסה להריון מקריד וילדה את בנה, גריידון. למרות שנולד משני מוטאנטים, גריידון לא היה מוטאנט, ונשלח לאימוץ. גריידון פיתח שנאה כלפי מוטאנטים, ולאחר שעמד בראש ארגון אנטי-מוטאנטי בשם "חברי האנושות", הפך לפוליטיקאי. בשיא הקריירה הפוליטית שלו גריידון נהרג בהתנקשות. מתגלה כי רייבן היא זו שהתנקשה בחייו, וזאת באמצעות מסע בזמן שעירב את ג'ין גריי, אייסמן, טואד וג'אגרנוט.
רייבן נישאה לברון הגרמני כריסטיאן וגנר, אשר היה בעל אוהב אך לא היה מסוגל להביא ילדים לעולם. רייבן, המחפשת סיפוק מיני, פותתה על ידי עזאזל המוסווה והרתה ממנו. כאשר כריסטיאן חשד, רייבן הרגה אותו וקברה את גופתו. היא זרקה את בנה מצוק, אך עזאזל הציל את התינוק והביאו לתעלה. שם, המכשפה הצוענית מרגאלי זארדוס מצאה ואימצה את התינוק בעל המראה הפיזי המשונה. התינוק גדל תחת השם קורט וגנר, ונרדף בשל מראהו.
ביוגרפיה בדיונית > אימוצה של רוג, אחוות המוטאנטים, כוח החירות

רייבן מצאה את אנה מארי בת הארבע בשטח מיוער חמושה ברובה ציד, החליטה לאמץ אותה, והייתה אם מגוננת. רייבן הייתה כה מיומנת בהסתרת כוחותיה, עד שהצטרפה ל-DARPA ונחשפה לסודות צבאיים רבים. במצב זה, היא ניסתה לגנוב נשק מסוכנות S.H.I.E.L.D, ולאחר שהרגה את מאהבה, גברת מארוול נאבקה ברייבן. רייבן הרכיבה צוות שני של אחוות המוטאנטים, עם עצמה כמנהיגה לצד בלוב, אוולאנש, אדלר ופיירו. האחווה ניסתה להתנקש בחיי סנאטור רוברט קלי, פוליטיקאי אנטי-מוטאנטי. האקס-מן סיכלו את ההתנקשות בחייו, ומתגלה שאם לאו, ההתנקשות הייתה גורמת לעתיד דיסטופי. מאוחר יותר, רייבן אימנה את מארי, וצירפה אותה לאחווה תחת השם רוג. בעזרת מארי, הצוות כמעט והביס את האוונג'רס. לאחר שספגה את כוחותיה וזיכרונותיה של גברת מארוול, מארי ברחה מרייבן אל האקס-מן בבקשת עזרה. בסופו של דבר, צ'ארלס אקסבייר שכנע את מארי להישאר עם האקס-מן. למורת רוחה, רייבן איפשרה זאת.
בפנטגון, רייבן התעמתה עם גברת מארוול. היא הובילה את האחווה נגד דאזלר והאקס-מן, וביקרה את פורג'. בשלב מסוים, האחווה נשלחו על ידי המועצה לביטחון הלאומי ללכוד את מגנטו, ולאחר שהצליחו, האחווה קיבלו חנינה על פשעיהם והפכו ל"כוח החירות". מטעם הממשלה, רייבן הובילה את כוח החירות נגד האוונג'רס, ומאוחר יותר לקרב נגד קבוצת אקס פקטור בניסיון ללכוד את ראסטי קולינס. היא וכוח החירות נלחמו באקס-מן בדאלאס וצפו במותם לכאורה, נאבקו בסייקלופס וג'ין גריי, נלחמו בקבוצת המוטאנטים החדשים בניסיון נוסף ללכוד את קולינס, ובסוף הצליחו ללכוד את קולינס ואת סקידס. בקרב נגד קבוצת הבוזזים באי מיואר, אדלר וחבר כוח החירות סטונוול נהרגו. למרות שניסתה להסתיר זאת, רייבן מעולם לא התאוששה ממותה של אדלר. רייבן כמעט נהרגה על ידי ולרי קופר אשר הייתה תחת שליטת מלך הצללים, ובסופו של דבר התחזתה לקופר. היא הצילה את אקסבייר בהרג המארח האנושי של מלך הצללים, והתפייסה עם מארי. היא סייעה ללוגאן - כעת וולברין - וספירל בסיכול תוכניותיו של מוג'ו, והפכה לאורחת באחוזת אקס.
ביוגרפיה בדיונית > אקס פקטור, סוכנת של אקסבייר, הצטרפות לאקס-מן

לאחר שניסתה לנקום בלגיון על מותה של אדלר, מתגלה כי פורג' השתיל במוחה של רייבן שבב המאפשר לממשלה לעקוב אחריה. לאחר עזיבתה של וולפסביין, רייבן הצטרפה לקבוצת אקס פקטור ככפרה על תקרית בה נפל סכר. מאוחר יותר, רייבן מגלה כי אדלר הקימה משפחה, וכי מוטאנט מתבגר הוכה על ידי כוחות אנטי-מוטאנטים. למשמע זאת, רייבן התעניינה בהרג בנה, אך התחרטה כאשר גילתה שגריידון רוצה זאת על מנת להפוך לקדוש מעונה. לאחר ההתנקשות בחיי גריידון, ויקטור קריד - חבר באקס פקטור תחת זהות סייברטות' - ניסה להרוג את חבריו לקבוצה, וכך התחילה עלילת "מבצע אפס סובלנות". רייבן יורדת למחתרת, ומתחזה לסנאטור מלורי בריקמן במטרה להוביל את ה-FBI לוויקטור. היא סייעה לאחוות המוטאנטים של טואד בפשיטה על בסיס ממשלתי, אך הפשיטה נכשלה הודות לאיש המכונה. רייבן בורחת לאירופה, שם נעשית דוגמנית. עם כספה החדש, רייבן חוזרת לניו יורק וקונה טלסקופ. כאשר היא צופה בטעות בחייזרי גזע הסקרול הנאמנים לאפוקליפס, היא מופללת ברצח דיפלומט יפני. בעזרת שאדוקאט ומארי היא מנוקה מאשמה, ועוזבת את העיר. לפני שהיא עוזבת, שאדוקאט מצאה את אחד מיומניה של אדלר.
מאוחר יותר, צ'ארלס אקסבייר ממנה את רייבן לתפקיד הסוכנת שלו, היות שהקודמת נרצחה. אקסבייר נאלץ להתחזות למגנטו על מנת להציל את רייבן מידי ג'וני קיטאנו, פעיל אנטי-מוטאנטי אשר עבר מוטציה בעצמו. בשלב זה, רייבן הרכיבה את האחווה מחדש, ושלחה אותם לחדור לתאגיד אקס ולהתנקש בחיי מוירה מק'טאגרט. כל עוד רייבן השלימה את משימותיו של אקסבייר ללא הרוגים, הוא מצידו הגן עליה מהרשויות. מתגלה כי פורג', אשר ניהל רומן עם רייבן, עובד יחד עם אקסבייר. לאר משימות רבות, רייבן מגלה כי אחד מאויביו של אקסבייר - האיש השקט - היא למעשה הסוכנת הקודמת של אקסבייר, פרודנס לייטון. רייבן מציעה לה מכשיר אשר יגן עליה מהרשויות, בדומה לשלה. היא מנסה לרקוח מזימה עם פנטומאקס להתנקש בחיי אקסבייר, אך למעשה תוכניתה היא לברר האם האיש השקט באמת ניסתה להרוג את אקסבייר. למרות זאת, שאר האקס-מן האמינו כי רייבן ניסתה להרוג את אקסבייר, והחלו בחיפושים אחריה. רייבן התעמתה עם מארי בוויכוח שהסתיים בבריחתה של רייבן מבית מתפוצץ, ולבסוף, רייבן הורגת את האיש השקט ומצילה את המטפל המוטאנט שורטפאק, ומגלה כי המכשיר של האיש השקט זויף. רייבן מתעמתת עם פורג', והשניים מתנשקים.
רייבן מתחזה לנערה בשם פוקס, ומסתננת לאקס-מן. היא מצורפת לכיתת ההדרכה של גמביט, ומנסה לקרב בין מארי למוטאנט צעיר בשם אוגוסטוס. למרות שניסתה לפתות את גמביט, ניסיונות אלו כשלו. בשלב מסוים, היא שינתה את צורתה לזו של מארי, וטענה כי היא "רוג ללא כוחות מוטאנטיים". רייבן אומרת לגמביט כי טכנית, גם אם יקיים איתה יחסי מין הוא לא יבגוד במארי. בשלב מסוים, אמה פרוסט מגלה כי פוקס היא רייבן, המתעמתת עם האקס-מן. רייבן אומרת לאקס-מן כי היא באמת רצתה להצטרף אליהם, וכי גמביט ידע כי פוקס היא רייבן. האקס-מן עורכים הצבעה, במהלכה רייבן נבחרת. עקב בקשתו של נייטקרולר, רייבן עוזבת. לאחר אירועי בית אם רייבן מצטרפת לאקס-מן ומביאה איתה את אוגוסטוס, השניים היוו חלק מרכזי בנפילתו של אפוקליפס.
ביוגרפיה בדיונית > תסביך משיח: המשוטטים, הייעוד הגלוי

באירועים המובילים לעלילת "תסביך משיח", רייבן מצטרפת לקבוצת המשוטטים הרצחנית. היא לוקחת חלק במצוד אחר התינוקת המוטאנטית הראשונה שנולדה לאחר אירועי בית אם, ורקחה מזימה לרציחת מיסטר סיניסטר בעזרת תוכנית אשר עירבה את התינוקת ואת מגע המוות של מארי. היא עבדה עם גמביט, גם הוא מעוניין לבגוד בסיניסטר, אשר נהרג כאשר רייבן דחפה אותו על מארי המורדמת. בהמשך, רייבן גורמת לתינוקת לגעת במארי, בתקווה שזה ירפא אותה. התינוקת לא מושפעת ומארי לא מתעוררת, מה שמותיר את רייבן וגמביט באבל. מארי מתעוררת ומנסה להרוג את רייבן, המתחמקת. עם זאת, חלק מאישיותה של רייבן נמצאת במוחה של מארי, המבודדת את עצמה מהשאר.
במהלך השלכות תסביך משיח, רייבן התחזתה לחברתו של אייסמן, אופאל טאנאקה. היא משתילה פצצה בתוך "הציפור השחורה" של האקס-מן, וזורקת את אייסמן מהמטוס. היא עוקבת אחר אייסמן לבית חולים, שם מזריקה לו רעלן תוצרת סיניסטר. אייסמן הצליח להוציא את הרעל מגופו, ותוקף אותה. היא בורחת, ומאוחר יותר מתחזה לאייסמן עצמו ואיימה לפוצץ את גשר שער הזהב. הוא מקפיא את הפצצה, ורייבן לכאורה מתאבדת בקפיצה מהגשר. אייסמן מודיע לסייקלופס ולחיה כי הוא יודע שהיא בחיים.
ביוגרפיה בדיונית > אוטופיה/שלטון אפל, מוות וחזרה לחיים, אקס פורס

רייבן מתגלה חברה בקבוצת אקס-מן האפלים של נורמן אוסבורן, ומתחזה לצ'ארלס אקסבייר למטרות יחסי ציבור. אוסבורן הזריק לה ננובוטים, במטרה שאם תעשה בניגוד לרצונו, יהפוך אותה לפצצה אנושית. לאחר עריקתם של אמה פרוסט, נאמור והצמד מסווה ופגיון, רייבן מובילה את חברי הקבוצה הנותרים (מימיק, דארק ביסט ואומגה) בזהות ג'ין גריי. בזהות זו, היא נאלצת להתמודד נגד נייט גריי.
רייבן מילאה תפקיד בשליחת נשמתו של וולברין לגיהנום. כאשר חזר, הוא החליט לצוד אותה, ואכן הצליח להרוג אותה. מאוחר יותר, גופתה נמכרה במכירה פומבית לארגון היד. ככל הנראה, היד הקימו לתחייה את רייבן. בצורתו של ויקטור קריד, היא לקחה מזוודה המלאה בכסף, ויצאה מהמקום בצורתה האמיתית. כמו כן, התגלה כי היא וקריד עובדים בסניף היד היפני.
רייבן הצטרפה לאחוות המוטאנטים החדשה של דאקן, ומסייעת בתוכנית להבסת וולברין והאקס פורס והפיכת אוון סבאחנור לאפוקליפס. היא התחזתה לפסיילוק כדי לפתות את פנטומאקס, אשר גילה על כך והחל במאבק. רייבן הביסה את פנטומאקס, אשר נהרג אך לא על ידה. עם סבאחנור, האקס פורס הביסו את מלך הצללים, אשר גרם לניטרול שבט אומגה. כך, רייבן עזבה את האחווה עם התפרקותה.
ביוגרפיה בדיונית > לאחר מותו של אקסבייר

לאחר הסכסוך בין האוונג'רס לאקס-מן, רייבן הרכיבה אחווה חדשה, היא כמנהיגה לצד סייברטות' וליידי מאסטרמיינד. האחווה ביצעה פריצות רבות, בהן הופללו האקס-מן המקוריים (אשר הובאו מהעבר על ידי חיה) באמצעות אשליותיה של ליידי מאסטרמיינד. היא ניסתה לזרוע בסייקלופס מהעבר חוסר אמון בשני צוותי האקס-מן (של וולברין וסייקלופס), והסתננה לסוכנות S.H.I.E.L.D בזהותה של דאזלר. עם הכסף שהאחווה גנבו, רייבן רכשה את האי מדריפור מארגון הידרה, וניסתה להפוך אותו למקלט המיועד למוטאנטים. כאשר הראתה זאת למגנטו, הוא מצידו זעם כאשר ראה שהאחווה מאפשרת שימוש חופשי בהורמון גדילה מוטאנטי. הוא הכריח את הסמוראי הכסוף לדקור את רייבן, אשר נפצעה קשה.
בתחילת אירועי "הציר", מגנטו גייס את רייבן לקבוצת נבלי-העל שלו, וזאת כדי לנטרל את אונסלוט האדום וזקיפי סטארק שלו. יחד עם שאר אלו שהיו על ג'נושה, רייבן הושפעה מכישוף ההיפוך של דוקטור דום ומכשפת השני. מאוחר יותר, רייבן ושאר הצוות - ללא דדפול - התאסף בפקודתו של סטיב רוג'רס, וזאת כדי להציל את מנהטן מהאקס-מן ואפוקליפס. כישוף ההיפוך בוטל על ידי דום, דוקטור וודו, אחיו של וודו בגופה של מכשפת השני והגולגולת האדומה.
ראו גם

קופיקאט - דמות בדיונית נוספת של מארוול קומיקס בעל כוחות לשינוי צורה.
2001 בפוליטיקה
ינואר

6 בינואר – הקונגרס מאשר את ניצחונו של ג'ורג' ווקר בוש כזוכה בבחירות לנשיאות שנערכו בשנת 2000.
29 בינואר – הפגנות סטודנטים באינדונזיה במחאה על שחיתות המיוחסת לנשיא עבדורחמן והיד
31 בינואר – בית משפט סקוטי בהולנד מרשיע חשוד לובי אחד, ומזכה חשוד שני, במעורבות בפיגוע הטרור נגד טיסת פאן אם 103 שהתרסקה מעל לוקרבי, סקוטלנד, ב-1988, בו נהרגו 277 בני אדם.
פברואר

משבר בעיראק: חילות האוויר של ארצות הברית ובריטניה מפציצים את מערכת ההגנה האווירית של עיראק.
6 בפברואר – אריאל שרון זוכה בבחירות המיוחדות לראשות הממשלה.
26 בפברואר – חתימה על אמנת ניצה
אפריל

1 באפריל – סלובודאן מילושביץ' נעצר על ידי ממשלת סרביה.
1 באפריל – חוקים המאשרים נישואים חד מיניים נכנסים לתוקף בהולנד ובפרובינציית קוויבק בקנדה. בשני המקומות נישאים זוגות חד מיניים ראשונים בו-ביום.
מאי

שלטון הטליבאן באפגניסטן מורה לבני הדת ההינדית לענוד סימני זיהוי על בגדיהם, ומצווה על נשים הינדיות ללבוש רעלה.
יוני

7 ביוני – מפלגת הלייבור הבריטית בראשות טוני בלייר זוכה בפעם השנייה בבחירות הכלליות במדינה.
20 ביוני – פרווז מושארף הופך לראש ממשלת פקיסטן.